מכבי ברלין

מכבי ברלין (גרמנית: TuS Makkabi Berlin) הוא מועדון כדורגל גרמני-יהודי מברלין הבירה, שהוקם ב-1970 כממשיך דרכו של מועדון בר כוכבא ברלין. שורשיה של אגודת הספורט מכבי ברלין באגודת "בר כוכבא ברלין" אשר הוקמה ב-1898. בר כוכבא ברלין היה אחד מארגוני הספורט היהודים הגדולים בעולם ב-1930, אז מנה 40,000 חברים מ-24 מדינות. האגודה הייתה חלק מאגודת בר כוכבא הכללית, אגודת סטודנטים יהודית ציונית, שהוקדשה לקידום החינוך הגופני והספורט בקרב היהודים. בר כוכבא ברלין כללה גם מחלקת כדורגל, שהתמודדה בליגות העירוניות של ברלין בין השנים 1911 – 1929. בשנת 1929 התאחדה תנועת בר כוכבא עם תנועת הכח ברלין כדי לייסד את תנועת "בר כוכבא-הכח". קבוצת הכח ברלין הייתה קבוצה מצליחה יחסית שהצליחה להתמודד בליגות הנמוכות של האליפות הגרמנית ונחשבה למועדון כדורגל מקצועני מוצלח למדי בשנים 1925 – 1927. עם עליית הנאצים לשלטון ב-1933 החלה אפליה נגד יהודים, וב-1933 קבוצות כדורגל יהודיות נדחו על ידי איגודי הספורט ולא ניתן להן להשתתף בתחרויות הכלליות. הקבוצות היהודיות הוגבלו לטורנירים וליגות מוגבלות. ב-1938 בוטלו הקבוצות היהודיות כליל כאשר האפליה הפכה לרדיפה. חלק מחברי בר כוכבא עלו לארץ ישראל ב-1933 והתיישבו ברחובות, שם הצטרפו למכבי רחובות. כמו כן חברי הכח ברלין הקימו את קבוצת הכח תל אביב. לאחר מלחמת העולם השנייה וחידוש הקהילה היהודית בברלין, הוקמו מחדש אגודות הספורט היהודיות. ב-26 בנובמבר 1970 הוקמה מכבי ברלין כחלק נפרד ממועדון האתלטיקה וההתעמלות בר כוכבא ברלין וקבוצת הכדורגל הכוח ברלין שהוקמה מחדש ב-1945. בשנות השבעים והשמונים של המאה ה-20 הקבוצה שיחקה בליגות הנמוכות עד שעזבה את אגודת הספורט והצטרפה לקבוצת FV ואנזה ב-1987. לאחר הידרדרות FV ואנזה, כדורגלני מכבי ברלין חזרו למועדון ב-1997. הקבוצה התקדמה לאורך השנים והתבססה היטב בליגות הברלינאיות עד אשר זכתה באליפות הליגה הברלינאית הראשונה ב-2022 ועלתה לליגת צפון-מזרח גרמניה העליונה. כיום אגודת מכבי ברלין כוללת 600 חברים והיא בין אגודות מכבי הגדולות[דרוש מקור] בגרמניה. האגודה מעודדת דו-שיח נרחב בין יהודים ולא-יהודים בהקשרי ספורט. ב-2023 מכבי ברלין זכתה לראשונה בתולדותיה בגביע ברלין המקומי בניצחון 1–3 על ספרטה ליכטנברג בגמר הטורניר. בעקבות זאת, בעונת 2023/2024 הקבוצה השתתפה לראשונה בתולדותיה בסיבוב הראשון של הגביע הגרמני. שם פגשה הקבוצה ב-13 באוגוסט 2023 את וולפסבורג מהבונדסליגה, והפסידה 0–6. גביע ברלין זכייה (1): 2023 אחת מהכוכבות הגדולות של הקבוצה הייתה לילי חנוך שיאנית עולם בזריקת דיסקוס (1922), הדיפת כדור ברזל (1925), שותפה לשיא העולם בריצת שליחות 4x100 מטר (1926) ושיאנית גרמניה בקפיצה לרוחק. בין האתלטיות המצטיינות ניתן לציין את מרתה יעקב אלופת גרמניה (1929), חמישית בעולם וסגנית אלופת המכביה השנייה (1935) בהטלת כידון. בין האתלטים המצטיינים ניתן לציין את אליאס כץ אלוף אולימפי בעל שתי מדליות ושיאן עולם מפינלנד ("הפינים המעופפים") שהתצטרף למועדון בשנת 1925, אלכס נתן, אלוף גרמניה (1926, 1927, 1929 ו-1930) ושותף לשיא עולם בריצת שליחים 4x100 מטר, דניאל קורט לוין, אצן וסגן אלוף המכביה השנייה (1935) ופליקס זימנאואר, אצן ואלוף המכביה הראשונה (1932). מועדוני כדורגל יהודיים ממשיכים להיאבק באנטישמיות שעדיין רווחת בגרמניה. באוקטובר 2006, למשל, במהלך משחק בין מכבי ברלין לאלטגליניק ברלין (VSG Altglienicke Berlin) במסגרת הליגה השנייה של מחוז ברלין, אוהדי הקבוצה היריבה קראו קריאות אנטישמיות כנגד שחקני הקבוצה היהודית, בינן "גז ליהודים", "אושוויץ חזר" ו"פיהרר, פיהרר". המקרה זכה לכיסוי תקשורתי נרחב של כלי התקשורת בגרמניה, ובישראל. הכח ברלין מדיה וקבצים בנושא מכבי ברלין בוויקישיתוף אתר האינטרנט הרשמי של מכבי ברלין (בגרמנית) סוכנויות הידיעות, שוב אנטישמיות בגרמניה: קריאות "גז ליהודים" לשחקני מכבי ברלין, באתר ynet, 7 באוקטובר 2006 המכביסט מבגדאד: כדורגלן מעיראק משחק בקבוצה היהודית עמית נאור, ניצחון המכבים: גבורתה של מכבי ברלין, בבלוג "הספרנים" של הספרייה הלאומית, 15.12.2019 נרי וייס, לראשונה מהשואה: מועדון יהודי חזר להתחרות ברמה הלאומית, באתר ערוץ 7, 13 באוגוסט 2023 תצלומים וסיפורים מיום ספורט של מכבי ברלין שהתקיים ב-1935 בענפי האתלטיקה, הכדוריד והאיגרוף, בתערוכת "יהודים וספורט לפני השואה" באתר יד ושם מכבי ברלין, ברשת החברתית פייסבוק מכבי ברלין, ברשת החברתית אינסטגרם מכבי ברלין, ברשת החברתית טיקטוק מכבי ברלין, ברשת החברתית LinkedIn מכבי ברלין, סרטונים בערוץ היוטיוב פרופיל, באתר Transfermarkt בספורט, דואר היום, 15 ביוני 1933 לראשונה: מכבי ברלין תשתתף בגביע הגרמני, באתר ONE‏, 3 ביוני 2023 "אנחנו חולמים להפוך למועדון הכדורגל היהודי המקצועני הראשון באירופה", באתר וואלה, 11 באוגוסט 2023